**ПРОТОКОЛ № 7**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 23.02.2021 г.**

**/чрез видеоконферентна връзка/**

Присъстват: Огнян Дамянов, Светлана Бошнакова, Пламен Найденов, Евгени Иванов, Александър Лазаров, Константин Тасков, Ирина Апостолова, Евгений Трифонов, Ангелина Митова, Галя Гугушева и Димитър Стефанов

На заседанието присъстват:Полина Петкова - главен експерт-юрисконсулт в отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 9 - т. 20

РАЗНИ

1. Произнасяне по допустимостта на кандидатите - участници в процедури за избор на административни ръководители в органите на съдебната власт и определяне на дати за провеждане на събеседване с допуснатите кандидати.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – районен прокурор на Районна прокуратура – Своге, открита с решение на Прокурорската колегия на Висшия съдебен съвет по протокол № 26/08.07.2020 г. (обн. ДВ, бр. 63/17.07.2020 г.), следния кандидат:

***Административен ръководител – районен прокурор на***

***Районна прокуратура – Своге***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС - 7706/  29.07.2020 | **Николай Кръстев Георгиев** | прокурор в РП - Ботевград |

**1.2. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – районен прокурор на Районна прокуратура – Хасково, открита с решение на Прокурорската колегия на Висшия съдебен съвет по протокол № 29/29.07.2020 г. (обн. ДВ, бр. 70/07.08.2020 г.), следните кандидати:

***Административен ръководител – районен прокурор на***

***Районна прокуратура – Хасково***

**ДОПУСНАТИ КАНДИДАТИ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС - 9161/  08.09.2020 | **Румен Валентинов Сираков** | изпълняващ функциите „административен ръководител – районен прокурор” на РП - Хасково |
| ВСС - 9185/  08.09.2020 | **Мария Михайлова Кирилова** | заместник на административния ръководител – заместник-районен прокурор на РП - Хасково |

**1.3. ДОПУСКА**, на основание чл. 194а, ал. 2 от ЗСВ, до участие в процедури за избор на административни ръководители в органите на съдебната власт, открити с решение на Прокурорската колегия на Висшия съдебен съвет по протокол № 31/16.09.2020 г. (обн. ДВ, бр.83/25.09.2020г.), следните кандидати:

***Административен ръководител – районен прокурор на***

***Районна прокуратура – Велико Търново***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС - 11041/  23.10.2020 | **Тихомир Георгиев Шабов** | изпълняващ функциите „административен ръководител – районен прокурор” на РП – Велико Търново |

***Административен ръководител – районен прокурор на***

***Районна прокуратура – Враца***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС - 11037/  23.10.2020 | **Камен Иванов Каменов** | изпълняващ функциите „административен ръководител – районен прокурор” на РП – Враца, заместник на административния ръководител – заместник-районен прокурор на РП – Враца |

**1.4. ОБЯВЯВА**, на основание чл. 194а, ал.4 от Закона за съдебната власт, списък с допуснатите кандидати за участие в изборите по т. 1.1, т. 1.2 и т. 1.3 на интернет страницата на Висшия съдебен съвет.

**1.5. ПРЕДЛАГА** на Прокурорската колегия на ВСС да определи дати за провеждане на събеседване с допуснатите кандидати в процедури за избор на административни ръководители в органите на съдебна власт, открити с решения на Прокурорската колегия на Висшия съдебен съвет по протокол № 26/08.07.2020 г. (обн. ДВ, бр.63/17.07.2020 г.), протокол № 29/29.07.2020 г. (обн. ДВ, бр.70/07.08.2020 г.), протокол № 31/16.09.2020 г. (обн. ДВ, бр.83/25.09.2020 г.) и протокол № 09/11.03.2020 г. (обн. ДВ, бр.49/29.05.2020 г.), както следва:

* Районна прокуратура – Велико Търново: 24.03.2021 г.;
* Районна прокуратура – Враца: 31.03.2021 г.;
* Районна прокуратура – Своге: 07.04.2021 г.;
* Районна прокуратура – Хасково: 14.04.2021 г.;

**1.6. ВНАСЯ** предложението по т. 1.5. в заседанието на Прокурорската колегия на ВСС, насрочено на 24.02.2021 г., за разглеждане и произнасяне.

2. Предложение за определяне на изпълняващ функциите „административен ръководител - районен прокурор" на Районна прокуратура - Етрополе. *(вх. № ВСС-3371/16.02.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2 от ЗСВ, Христо Ценов Христов - административен ръководител - районен прокурор на Районна прокуратура - Етрополе, за изпълняващ функциите „административен ръководител - районен прокурор“ на Районна прокуратура – Етрополе, с ранг „прокурор във ВКП и ВАП“, с основно месечно трудово възнаграждение съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 24.02.2021 г. до встъпване в длъжност на нов административен ръководител.

2.2. ВНАСЯ предложението в заседанието на Прокурорската колегия на ВСС, насрочено на 24.02.2021 г., за разглеждане и произнасяне.

3. Обявяване на свободните длъжности „прокурор“ в районните прокуратури.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ**, на основание чл. 188, ал. 1 от ЗСВ, във връзка с 189, ал. 1 и чл. 190 от ЗСВ, във връзка с чл. 178, ал. 3 от ЗСВ, **91 (деветдесет и една) свободни длъжности** **„прокурор“** в районните прокуратури, както следва:

- Районна прокуратура - Благоевград – 6 (шест) свободни длъжности;

- Районна прокуратура - Видин – 3 (три) свободни длъжности;

- Районна прокуратура - Враца – 6 (шест) свободни длъжности;

- Районна прокуратура - Монтана – 5 (пет) свободни длъжности;

- Районна прокуратура - Перник – 1 (една) свободна длъжност;

- Районна прокуратура - Самоков – 3 (три) свободни длъжности;

- Районна прокуратура - Ботевград – 1 (една) свободна длъжност;

- Районна прокуратура - Пирдоп – 1 (една) свободна длъжност;

- Районна прокуратура - Костинброд – 1 (една) свободна длъжност;

- Районна прокуратура - Своге – 1 (една) свободна длъжност;

- Софийска районна прокуратура – 5 (пет) свободни длъжности;

- Районна прокуратура - Пловдив – 1 (една) свободна длъжност;

- Районна прокуратура - Пазарджик – 4 (четири) свободни длъжности;

- Районна прокуратура - Стара Загора – 2 (две) свободни длъжности;

- Районна прокуратура - Хасково – 3 (три) свободни длъжности;

- Районна прокуратура - Кърджали – 2 (две) длъжности,*от които 1 (една) свободна длъжност и 1 (една), която предстои да се освободи на 01.03.2021г.;*

- Районна прокуратура - Смолян – 2 (две) свободни длъжности;

- Районна прокуратура - Велико Търново – 3 (три) свободни длъжности;

- Районна прокуратура - Плевен – 5 (пет) свободни длъжности;

- Районна прокуратура - Русе – 2 (две) свободни длъжности;

- Районна прокуратура - Ловеч – 1 (една) свободна длъжност;

- Районна прокуратура - Варна – 3 (три) свободни длъжности;

- Районна прокуратура - Шумен – 7 (седем) свободни длъжности;

- Районна прокуратура - Търговище – 1 (една) свободна длъжност;

- Районна прокуратура - Силистра – 4 (четири) свободни длъжности;

- Районна прокуратура - Бургас – 13 (тринадесет) свободни длъжности;

- Районна прокуратура - Сливен – 3 (три) свободни длъжности;

- Районна прокуратура - Ямбол – 2 (две) свободни длъжности.

*Мотиви: След извършен анализ на актуалното кадрово състояние на районните прокуратури, Комисията по атестирането и конкурсите към Прокурорската колегия на Висшия съдебен съвет (Комисията) счита за наложително предприемането на спешни мерки за укрепване на районните прокуратури. В подкрепа на това са и постъпилите по реда на чл. 188, ал. 1 от ЗСВ предложения от административните ръководители на районните прокуратури, с които сезират Прокурорската колегия на Висшия съдебен съвет (Колегията) за нуждата от тяхното обезпечаване посредством откриване на конкурсни процедури, както и постъпилото предложение на главния прокурор с вх. № 931/20.01.2021г. за обявяване на конкурси за заемане на незаети длъжности в районните прокуратури в спешен порядък.*

*Служебно извършената проверка показа, че конкурсни процедури за районното ниво не са обявявани от три години (последният конкурс за преместване е от 2016г., а този за първоначално назначаване от 2017г.), което е обяснимо с процеса по окрупняване на районните прокуратури, започнал през 2018г.*

*При преценката на възможностите за обявяване на конкурси на районно ниво,* ***Комисията стартира с анализ на актуалното кадрово състояние на прокуратурите и статистическите показатели за обема на дейност и средната натовареност*** *(по щат и действителна) за първото полугодие на 2020г.*

*С оглед на така извършения анализ, Комисията идентифицира наличието на 90 (деветдесет) свободни длъжности „прокурор“ в районните прокуратури, както и предстоящо освобождаване на 6 (шест) длъжности „прокурор“, включително и тези на основанието на чл. 165, ал. 1, т. 1 от ЗСВ, от които:*

*- 1 (една) длъжност „прокурор“ в Районна прокуратура – Кюстендил, с оглед предстоящо встъпване на прокурор от органа, назначен с решение на Колегията по протокол 06/17.02.2021г., на длъжност „заместник на административния ръководител-заместник-окръжен прокурор“ на Окръжна прокуратура - Кюстендил;*

*- 1 (една) длъжност „прокурор“ в Районна прокуратура – Кърджали от прокурор в органа, назначен с решение на Прокурорската Колегия на Висшия съдебен съвет (Колегията) по протокол 06/17.02.2021г., на длъжност „заместник на административния ръководител-заместник-районен прокурор“ на Районна прокуратура – Кърджали;*

*- 1 (една) длъжност „прокурор“ в Районна прокуратура – Сливен, с оглед решение на Прокурорската Колегия на Висшия съдебен съвет (Колегията) по протокол 06/17.02.2021г., с което прокурор от органа е назначен на длъжност „заместник на административния ръководител-заместник-районен прокурор“ на Районна прокуратура - Сливен;*

*- 1 (една) в Софийска районна прокуратура, на основание чл. 165, ал. 1, т. 1 от ЗСВ, считано от 26.12.2021г.*

*- 1 (една) в Районна прокуратура – Враца, на основание чл. 165, ал. 1, т. 1 от ЗСВ, считано от 12.07.2021г.*

*- 1 (eдна) в Районна прокуратура - Бургас, на основание чл. 165, ал. 1, т. 1 от ЗСВ, считано от 11.11.2021г.*

*В настоящото предложение за обявяване на конкурси не са включени органите, които имат до 1 (eдна) свободна длъжност „прокурор”, както и тези, чието кадрово състояние и данни за натовареност не обуславят нуждата от откриване на конкурси по отношение на тях.*

*За пълнота на анализа, Комисията предвиди* ***изтичащите през месец юли 2021г. срокове по чл. 240, ал. 1 от ЗСВ на 32 (тридесет и двама) младши прокурори*** *и необходимостта от тяхното устройване на длъжност „прокурор“ в районните прокуратури. Съобразени са* ***изтеклите мандати на административните ръководители*** *на Районна прокуратура – Пирдоп (втори мандат, изтекъл на 16.12.2020г.), Районна прокуратура – Своге (втори мандат, изтекъл на 20.07.2020г.), Районна прокуратура – Елин Пелин (първи мандат, изтекъл на 25.03.2020г., с молба за преназначаване в СРП), Районна прокуратура – Шумен (първи мандат, изтекъл на 15.07.2020г.) и Районна прокуратура – Разград (втори мандат, изтекъл на 29.12.2020г.),* ***с цел отчитане на необходимостта от тяхното назначаване, на основание чл. 169, ал. 5 от ЗСВ, в съответните ОСВ.***

*Съгласно измененията на разпоредбите на чл. 178, ал. 1 и чл. 188, ал. 1 от ЗСВ (ДВ бр. 11 от 7 февруари 2020г.), преценката на броя на свободните длъжности, които да се обявят на конкурси е изцяло от правомощията на кадровия орган. След като изследва нуждите на всяка районна прокуратура, Комисията идентифицира* ***13 (тринадесет) прокуратури****, за които е налице необходимост от предприемане на спешни мерки за тяхното укрепване, а именно:*

*1. Районна прокуратура – Благоевград*

*Към настоящия момент в Районна прокуратура – Благоевград са налице 6 (шест) свободни длъжности „прокурор“, при утвърдена щатна численост от 35 (тридесет и пет) длъжности.*

*Съобразявайки наличието на 1 (един) младши прокурор, с изтичащ срок по чл. 240, ал. 1 от ЗСВ през 2021 г., както и данните за натовареност за първото полугодие на 2020г. (натовареност по щат - 480,4, при средна за страната - 529, 2 и действителна – 648, 2, при средна за страната 681,2),* *Комисията счита, че на* ***конкурси следва да се обявят 3 (три) от свободните длъжности,*** *от които* ***1 (една) на конкурс за преместване,*** *а с оглед липсата на проведени процедури за първоначално назначаване в органа**при последните обявени конкурси,* ***2 (две) на конкурс за първоначално назначаване.***

*2. Районна прокуратура – Видин*

*Районна прокуратура – Видин е с утвърдена щатна численост от 9 (девет) прокурори, от които свободните длъжности са 3 (три), при данни за натовареност за първото полугодие на 2020 г. под средната за страната (натовареност по щат - 407,8, при средна за страната - 529, 2 и действителна – 534.5, при средна за страната 681,2).*

*При преценката за вида на конкурсите, които да се обявят по отношение на Районна прокуратура – Видин, освен данните за натовареност, които не обосновават необходимостта от обявяване на всички вакантни длъжности на конкурс, Комисията съобрази и наличието на един младши прокурор с изтичащ срок по чл. 240, ал. 1 от ЗСВ през 2021 г.*

*С оглед изложеното, както и съобразно обстоятелството, че органът не попада в обхвата на последните обявени процедури за първоначално назначаване на районно ниво, по отношение на Районна прокуратура – Видин, следва да се предвиди конкурс именно за* ***първоначално назначаване по отношение на 1 (една) от свободните длъжности „прокурор“.***

*3. Районна прокуратура – Враца*

*Прокуратурата е с утвърдената щатна численост от 35 (тридесет и пет) магистрати. Свободните длъжности „прокурор“ към настоящия момент са 6 (шест). На 12.07.2021 г. предстои овакантяването на още една длъжност „прокурор“ в органа, поради пенсиониране. Данните за натовареността за първото полугодие на 2020 г. за прокуратурата са с показатели под средните за страната, а именно натовареността по щат е 471,9, при средна за страната - 529, 2 и действителна – 585,6, при средна за страната 681,2, като същите не обосновават необходимост от обявяване на всички от посочените длъжности на конкурс. Още повече в органа е налице 1 (един) младши прокурор в органа с изтичащ срок по чл. 240, ал. 1 от ЗСВ през юли месец 2021г.*

*С оглед изложеното, както и отчитайки последните обявявани процедури за органа, на* ***конкурс следва да се обявят 2 (две) от свободните длъжности****, а за устойчивото попълване на щата конкурсът следва да е за* ***първоначално назначаване.***

*4. Районна прокуратура – Монтана*

*Данните за натовареност по отношение на Районна прокуратура – Монтана (натовареност по щат - 584,2, при средна за страната - 529, 2 и действителна – 730,3 при средна за страната 681,2), при налични 5 (пет) свободни длъжности в органа от утвърден щат за 20 (двадесет) прокурори, обосновават нуждата от укрепване на органа чрез обявяването на свободни длъжности на конкурс.*

*С оглед установената необходимост от трайното кадрово обезпечаване на органа, както и обстоятелството, че органът не попада в обхвата на последните проведени конкурси за първоначално назначаване, на такъв по вид* ***конкурс следва да се обявят 3 (три) длъжности „прокурор“.***

*5. Районна прокуратура – Самоков*

*В Районна прокуратура – Самоков са налице 3 (три) свободни длъжности „прокурор“, при утвърден щат от 5 (петима) прокурори. Стойностите за натовареност за първото полугодие на 2020 г. са с показатели над средната за страната, като действителната дори надвишава двойно стойностите на средната за страната, а именно – 1330,7, при средна за страната – 681,2.*

*С оглед необходимостта от кадровото укрепване на органа и за гарантиране на тяхното заемане,* ***2 (две) от свободните длъжности „прокурор“ следва да се обявят на конкурс за първоначално назначаване.***

*6. Районна прокуратура – Пазарджик*

*Районна прокуратура – Пазарджик е с утвърдена щатна численост от 21 (двадесет и един) прокурори, от които свободните длъжности към настоящия момент са 4 (четири), при стойности за натовареност около средните за страната (натовареност по щат – 480,6, при средна за страната - 529,2 и действителна – 657,7, при средна за страната 681,2). Постъпили са две предложения по реда на чл. 188, ал. 1 от ЗСВ от административния ръководител на органа за обявяване на конкурсна процедура, без да е посочен вида на конкурса.*

*С оглед установената необходимост от обезпечаване кадровото състояние на органа, Комисията счита, че това може да бъде постигнато чрез обявяване на* ***2 (две) от свободните длъжности „прокурор“ на конкурс за преместване в длъжност****, което да гарантира назначението на магистрати с практически опит, за които не е налице необходимост от първоначално обучение.*

*7. Районна прокуратура – Хасково*

*Анализът на кадровото състояние на прокуратурата показва, че от 21 (двадесет и една) длъжности „прокурор“ по щат, свободните длъжности са 3 (три), при данни за натовареност близки до средните за страната. През 2021 г. в органа са налице двама младши прокурори с изтичащ срок по чл. 240, ал. 1 от ЗСВ.*

*С оглед на изложеното и за постигане на оптималното укрепване на прокуратурата,* ***1 (една) длъжност „прокурор“ следва да се обяви на******конкурс за първоначално назначаване.***

*8. Районна прокуратура – Кърджали*

*Към настоящия момент в Районна прокуратура – Кърджали е налице 1 (една) свободна длъжност „прокурор“, както и предстоящо овакантяване на 01.03.2021г. на още една длъжност от прокурор в органа, назначен с решение на Прокурорската Колегия на Висшия съдебен съвет (Колегията) по протокол 06/17.02.2021г., на длъжност „заместник на административния ръководител-заместник-районен прокурор“.*

*В постъпилото предложение от главния прокурор по отношение на органа за обявяване на конкурси са предвидени и двете длъжности, с оглед отчетена служебна необходимост и данни за висока натовареност.*

*С оглед на изложеното* ***по отношение на Районна прокуратура – Кърджали следва да се обявят на конкурс 2 (две) длъжности, едната от които да се заеме чрез конкурс за преместване, а другата чрез конкурс за първоначално назначаване.***

*9. Районна прокуратура – Плевен*

*Съгласно утвърдената щатна численост, Районна прокуратура – Плевен е с общ брой прокурори - 32, от които 5 (пет) свободни длъжности. Данните за натовареността за първото полугодие на 2020 г. за прокуратурата са с показатели под средните за страната, а именно натовареността по щат е 336,7, при средна за страната - 529,2 и действителна – 420,9 при средна за страната - 681,2, като същите не обосновават необходимост от обявяване на всички вакантни длъжности на конкурс.*

*С оглед изложеното и поради обстоятелството, че за органа не е обявяван конкурс за преместване през последните проведени процедури, предложението е* ***1 (една) от свободните длъжности да се предвиди именно на конкурс за преместване в длъжност.***

*10. Районна прокуратура – Русе*

*Прокуратурата е с утвърдената щатна численост от 27 (двадесет и седем) магистрати. Свободните длъжности „прокурор“ към настоящия момент са 2 (две). Налице е 1 (един) младши магистрат с изтичащ срок по чл. 240 от ЗСВ в органа. Действителната натовареност за първото полугодие на 2020 г. значително надвишава средната за страната (натовареност по щат – 608,4, при средна за страната - 529,2 и действителна – 869,2, при средна за страната 681,2).*

*С оглед на гореизложеното, Комисията счита, че по отношение на Районна прокуратура – Русе е налице обоснована необходимост от кадровото укрепване на органа, чрез обявяването на* ***1 (една) от свободните длъжности на******конкурс за първоначално назначаване.***

*11.Районна прокуратура – Шумен*

*Утвърдената щатна численост на прокурорите в Районна прокуратура – Шумен е 16 (шестнадесет), като към настоящия момент са налице 7 (седем) свободни длъжности „прокурор“, при данни за действителна натовареност близки до средната за страната, а именно – 632,8, при средна за страната – 681,2.*

*При преценката на наличните възможности, Комисията съобрази изтеклия на 15.07.2020г. мандат на административния ръководител на Районна прокуратура – Шумен - Соня Александрова (определена за и.ф. на органа), по отношение на която предстои преназначаване по реда на чл. 169, ал. 3 от ЗСВ на длъжност „прокурор“. Взето е предвид и наличието на 1 (един) младши прокурор с изтичащ през 2021 г. срок по чл. 240, ал. 1 от ЗСВ. По отношение на органа са постъпили и предложения по реда на чл. 188, ал. 1 от ЗСВ за обявяване на свободни длъжности „прокурор“ в органа на конкурс за първоначално назначаване.*

*С оглед на изложеното и за кадровото обезпечаване на органа, предложението е за обявяване на* ***конкурс за първоначално назначаване по отношение на 3 (три) от свободните длъжности.***

*12. Районна прокуратура – Силистра*

*Прокуратурата е с утвърдена щатна численост от 12 (дванадесет) магистрати. Свободните длъжности „прокурор“ към настоящия момент са 4 (четири). Действителната натовареност надвишава стойностите на средната за страната за първото полугодие на 2020 г., а именно – 832,5, при средна за страната – 681,2.*

*Налице са постъпили предложения по реда на чл. 188, ал. 1 от ЗСВ за обявяване на свободните длъжности на конкурси, както за преместване, така и за първоначално назначаване. В постъпилото предложение от главния прокурор по отношение на органа също са предвидени и двата по вид конкурса.*

*С оглед на изложеното**предложението е да се обявят* ***3 (три) от горепосочените свободни длъжности „прокурор“ – 1 (една) на конкурс за преместване и 2 (две) длъжности за първоначално назначаване.***

*13. Районна прокуратура – Бургас*

*Анализът на кадровото състояние на прокуратурата показва, че от 73 (седемдесет и три) магистратски длъжности по щат, свободните длъжности „прокурор“ са 13 (тринадесет), при данни за натовареност значително надвишаващи средната за страната, както следва –натовареност по щат – 681,7, при средна за страната - 529,2 и действителна – 924,9, при средна за страната 681,2. Налице е предстоящо овакантяване на длъжност „прокурор“ в органа, поради пенсиониране, считано от 11.11.2021г. При определяне броя на длъжностите, които следва да се обявят на конкурси е предвидено и наличието на двама младши прокурори с изтичащ през 2021 г. срок по чл. 240, ал. 1 от ЗСВ.*

*С оглед на установената спешна необходимост от кадрово укрепване на органа, Комисията счита, че това може да бъде постигнато чрез обявяване на 6 (шест) от наличните вакантни длъжности за органа, като на преместване се предвидят* ***2 (две) длъжности „прокурор“, а на конкурс за първоначално назначаване 4 (четири) длъжности.***

*По отношение на длъжността, която предстои да се оваканти през месец ноември, на основание чл. 165, ал.1, т.1 от ЗСВ, Комисията предвиди, че същата ще попадне в обхвата на приложението на разпоредбата на чл. 193, ал. 6 от ЗСВ за органа и ще бъде усвоена след приключване на конкурса за преместване.*

**3.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ,** на основание чл. 190 от ЗСВ, във връзка с чл. 188, ал. 1 и чл. 189, ал. 1 от ЗСВ, 30 (тридесет) длъжности „прокурор”, които да се заемат чрез конкурси за преместване в длъжност и първоначално назначаване в районните прокуратури, както следва:

- Районна прокуратура - Благоевград – 3 (три) длъжности „прокурор”;

- Районна прокуратура - Видин – 1 (една) длъжност „прокурор”;

- Районна прокуратура - Враца – 2 (две) длъжности „прокурор”;

- Районна прокуратура - Монтана – 3 (три) длъжности „прокурор”;

- Районна прокуратура - Самоков – 2 (две) длъжности „прокурор”;

- Районна прокуратура - Пазарджик – 2 (две) длъжности „прокурор”;

- Районна прокуратура - Хасково – 1 (една) длъжност „прокурор”;

- Районна прокуратура - Кърджали – 2 (две) длъжности „прокурор”;

- Районна прокуратура - Плевен – 1 (една) длъжност „прокурор”;

- Районна прокуратура - Русе – 1 (една) длъжност „прокурор”;

- Районна прокуратура - Шумен – 3 (три) длъжности „прокурор”;

- Районна прокуратура - Силистра – 3 (три) длъжности „прокурор”;

- Районна прокуратура - Бургас – 6 (шест) длъжности „прокурор”.

**3.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението по т. 3.2. да се обнародва в „Държавен вестник”, публикува в един централен всекидневник и на интернет страницата на Висшия съдебен съвет.

**3.4.** **ВНАСЯ** предложението в заседанието Прокурорската колегия на Висшия съдебен съвет, насрочено на 24.02.2021 г., за разглеждане и произнасяне.

4. Определяне на свободните длъжности „прокурор“ в районните прокуратури за заемане чрез конкурси за преместване и първоначално назначаване.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ,** на основание чл. 188, ал. 1 от ЗСВ, във връзка с чл. 189, ал. 1 и ал. 3 от ЗСВ, 8 (осем) длъжности „прокурор”, които да се заемат чрез конкурс за преместване на длъжност „прокурор“ в районните прокуратури, както следва:

- Районна прокуратура - Благоевград – 1 (една) длъжност „прокурор”;

- Районна прокуратура - Пазарджик – 2 (две) длъжности „прокурор”;

- Районна прокуратура - Кърджали – 1 (една) длъжност „прокурор”;

- Районна прокуратура - Плевен – 1 (една) длъжност „прокурор”;

- Районна прокуратура - Силистра – 1 (една) длъжност „прокурор”;

- Районна прокуратура - Бургас – 2 (две) длъжности „прокурор”.

**4.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ,** на основание чл. 178, ал. 1 и ал. 2 от ЗСВ, 22 (двадесет и две) длъжности „прокурор”, които да се заемат чрез конкурс за първоначално назначаване на длъжност „прокурор“ в районните прокуратури, както следва:

- Районна прокуратура - Благоевград – 2 (две) длъжности „прокурор”;

- Районна прокуратура - Видин – 1 (една) длъжност „прокурор”;

- Районна прокуратура - Враца – 2 (две) длъжности „прокурор”;

- Районна прокуратура - Монтана – 3 (три) длъжности „прокурор”;

- Районна прокуратура - Самоков – 2 (две) длъжности „прокурор”;

- Районна прокуратура - Хасково – 1 (една) длъжност „прокурор”;

- Районна прокуратура - Кърджали – 1 (една) длъжност „прокурор”;

- Районна прокуратура - Русе – 1 (една) длъжност „прокурор”;

- Районна прокуратура - Шумен – 3 (три) длъжности „прокурор”;

- Районна прокуратура - Силистра – 2 (две) длъжности „прокурор”;

- Районна прокуратура - Бургас – 4 (четири) длъжности „прокурор”.

***Забележка:*** *На основание чл. 191, ал. 1, изр. 2-ро от ЗСВ, ако няма кандидат за съответната длъжност, тя се заема по реда на чл. 178 от ЗСВ.*

**4.3. ВНАСЯ** предложението в заседанието Прокурорската колегия на Висшия съдебен съвет, насрочено на 24.02.2021 г., за разглеждане и произнасяне.

5. Обявяване на конкурс за преместване в районните прокуратури.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ,** на основание чл. 180 от ЗСВ, **КОНКУРС** по реда на чл. 189, ал. 1 и ал. 3 от ЗСВ, за преместване и заемане на 8 (осем) длъжности „прокурор” в районните прокуратури, както следва:

- Районна прокуратура - Благоевград – 1 (една) длъжност „прокурор”;

- Районна прокуратура - Пазарджик – 2 (две) длъжности „прокурор”;

- Районна прокуратура - Кърджали – 1 (една) длъжност „прокурор”;

- Районна прокуратура - Плевен – 1 (една) длъжност „прокурор”;

- Районна прокуратура - Силистра – 1 (една) длъжност „прокурор”;

- Районна прокуратура - Бургас – 2 (две) длъжности „прокурор”.

**5.2.** На основание чл. 191 от ЗСВ и чл. 33 от Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт, в 14-дневен срок от датата на обнародване на решението в "Държавен вестник" кандидатите подават лично или чрез писмено упълномощен представител в администрацията на ВСС, гр.София, ул. „Екзарх Йосиф" № 12, заявление за участие в конкурса (по образец). С оглед спазване на въведените към момента противоепидемични мерки в страната и в случай, че същите се запазят, **е препоръчително** заявления за участие да се подават по електронен път, с квалифициран електронен подпис на имейл адрес – [konkursi@vss.justice.b](mailto:konkursi@vss.justice.b)g, или чрез лицензиран пощенски оператор, с известие за доставяне (обратна разписка), в деловодството на Висшия съдебен съвет (гр. София, ул. „Екзарх Йосиф“ № 12).

Заявления, подадени след срока, не се разглеждат. При подаване на заявлението по пощата определяща е датата на пощенското клеймо (датно клеймо) при изпращането.

Към заявлението се прилагат следните документи:

- служебна бележка по образец, издадена от административния ръководител, удостоверяваща към датата на обнародване на решението за обявяване на конкурса в Държавен вестник, общия юридическия стаж на кандидата, прослуженото време на заеманата длъжност, както и стажът в съответната система на органите на съдебната власт;

- кадрова справка от административния ръководител на съответния орган на съдебната власт (по образец), съпроводена с информация за резултатите от проверките на по-горестоящите органи на съдебната власт и на Инспектората към Висшия съдебен съвет и справка за разгледаните и приключените от кандидата дела и преписки през последните три години от дейността му;

- копие от три акта, изготвени от кандидата през последните три години от дейността му, по избрани от него разгледани и приключени дела и преписки;

- други документи по негово желание, свързани с притежаваните професионални и нравствени качества.

**5.3.** При провеждането на конкурс за преместване, конкурсната комисия взема предвид резултатите от последното атестиране и проверките от по-горестоящите органи на съдебната власт и от Инспектората към Висшия съдебен съвет, данните от кадровото им дело и преценява разгледаните и приключени дела и преписки, въз основа на които прави обща оценка за притежаваните от кандидатите професионални качества.

**5.4.** В случаите на преминаването на съдия или следовател на длъжност прокурор, съгласно чл. 189, ал. 4 от ЗСВ, конкурсната комисия задължително проверява познанията на кандидата за заемане на длъжност в друг по вид орган на съдебната власт чрез полагане на писмен изпит по ред, определен в Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт.

**5.5.** Датата, часът и мястото за провеждане на писмения изпит се определя от конкурсната комисия и се публикува на интернет страницата на Висшия съдебен съвет.

**5.6.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на Главния секретар на ВСС да организира техническата процедура по провеждането на конкурса.

**5.7.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението да се обнародва в „Държавен вестник“, публикува в един централен всекидневник и на интернет страницата на Висшия съдебен съвет.

**5.8.** **ВНАСЯ** предложението в заседанието Прокурорската колегия на Висшия съдебен съвет, насрочено на 24.02.2021 г., за разглеждане и произнасяне.

ЕДИННИ ФОРМУЛЯРИ

6. Придобиване статут на несменяемост на Диана Стилиянова Илиева - прокурор в Районна прокуратура - Търговище. *(вх.№ ВСС-9665/18.09.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Варна, за комплексна оценка на Диана Стилиянова Илиева - прокурор в Районна прокуратура - Търговище.

6.2. ПРОВЕЖДА атестиране за придобиване статут на несменяемост, на основание чл. 196, ал. 1, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Диана Стилиянова Илиева - прокурор в Районна прокуратура - Търговище.

6.3. Предоставя, на основание чл. 205, ал. 1 от ЗСВ, на Диана Стилиянова Илиева - прокурор в Районна прокуратура - Търговище, резултатите от атестирането за запознаване.

7. Периодично атестиране на Росица Милчева Георгиева - Радева - прокурор в Окръжна прокуратура - Варна. *(вх. № ВСС-5724/15.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Варна, за комплексна оценка на Росица Милчева Георгиева - Радева - прокурор в Окръжна прокуратура - Варна.

7.2. ПРОВЕЖДА периодично атестиране, на основание чл. 196, ал. 1, т. 3 от и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Росица Милчева Георгиева - Радева - прокурор в Окръжна прокуратура - Варна.

7.3. Предоставя, на основание чл. 205, ал. 1 от ЗСВ, на Росица Милчева Георгиева - Радева - прокурор в Окръжна прокуратура - Варна, резултатите от атестирането за запознаване.

8. Извънредно атестиране на Иван Гергинов Тренчев - следовател в Окръжен следствен отдел в Окръжна прокуратура – Благоевград. *(вх. № ВСС-10663/14.10.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 1 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Иван Гергинов Тренчев - следовател в Окръжен следствен отдел в Окръжна прокуратура – Благоевград.

8.2. Предоставя, на основание чл. 205, ал. 1 от ЗСВ, на Иван Гергинов Тренчев - следовател в Окръжен следствен отдел в Окръжна прокуратура – Благоевград , резултатите от атестирането за запознаване.

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

9. Извънредно атестиране на Зорница Захариева Таскова – прокурор в Софийска градска прокуратура. *(вх. № ВСС-10644/14.10.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 1 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Зорница Захариева Таскова – прокурор в Софийска градска прокуратура.

9.2. Предоставя, на основание чл. 205, ал. 1 от ЗСВ, на Зорница Захариева Таскова – прокурор в Софийска градска прокуратура, резултатите от атестирането за запознаване.

10. Извънредно атестиране на Пламен Иванов Илиев - прокурор в Районна прокуратура - Търговище. *(вх. № ВСС-5314/04.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 4 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Пламен Иванов Илиев - прокурор в Районна прокуратура - Търговище.

10.2. Предоставя, на основание чл. 205, ал. 1 от ЗСВ, на Пламен Иванов Илиев - прокурор в Районна прокуратура - Търговище, резултатите от атестирането за запознаване.

11. Извънредно атестиране на Иван Костов Иванов - прокурор в Районна прокуратура - Разград.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Иван Костов Иванов - прокурор в Районна прокуратура - Разград.

11.2. Предоставя, на основание чл. 205, ал. 1 от ЗСВ, на Иван Костов Иванов - прокурор в Районна прокуратура - Разград, резултатите от атестирането за запознаване.

12. Извънредно атестиране на Таня Цветанова Димитрова – прокурор в Районна прокуратура – Стара Загора *(към момента на откриване на процедурата е изпълняващ функциите „административен ръководител – районен прокурор“ на Районна прокуратура – Казанлък)*.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Таня Цветанова Димитрова – прокурор в Районна прокуратура – Стара Загора.

12.2. Предоставя, на основание чл. 205, ал. 1 от ЗСВ, на Таня Цветанова Димитрова – прокурор в Районна прокуратура – Стара Загора, резултатите от атестирането за запознаване.

13. Извънредно атестиране на Мария Георгиева Дойчева – заместник - административен ръководител на Апелативна специализирана прокуратура *(към момента на откриване на процедурата е прокурор в Специализирана прокуратура)*.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 1 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Мария Георгиева Дойчева – заместник - административен ръководител на Апелативна специализирана прокуратура.

13.2. Предоставя, на основание чл. 205, ал. 1 от ЗСВ, на Мария Георгиева Дойчева – заместник - административен ръководител на Апелативна специализирана прокуратура, резултатите от атестирането за запознаване.

14. Придобиване статут на несменяемост на Стела Николаева Карабова - прокурор в Софийска районна прокуратура. *(вх. № ВСС-5476/09.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура – София оценки по общите и специфичните критерии за атестиране на Стела Николаева Карабова – прокурор в Софийска районна прокуратура.

***Мотиви****: Комисията по атестирането и конкурсите, след като се запозна с предложените от ПАК оценки и прецени представените материали счита, че:*

*В Част IV, т.3 „Умения за оптимална организация на работата“ определената от ПАК оценка „5“ следва да се намали с 1 (една) единица, с оглед показателя за оценяване „спазване на сроковете“. Видно от данните в Част III, таблица 3.2. на ЕФА, налице са 9 броя дела без разрешение за удължаване на срока, като забавата варира от 10 до 73 дни. В случая се касае за бездействие от страна на наблюдаващия прокурор, който е следвало да изиска своевременно материалите от разследващите органи или да изготви искане до административния ръководител за удължаване на срока на разследване.*

*В Част V, т. 4 „Брой необжалвани прокурорски актове, брой окончателни съдебни актове, постановени по внесени от атестирания прокурор актове за връщане на делата за отстраняване на процесуални нарушения, и причините за това; брой уважени протести, потвърдени, изменени и отменени прокурорски актове при инстанционния и служебния контрол“, предложената от ПАК оценка „5“ следва да бъде намалена с 1 (една) единица.*

*Комисията не споделя изводите на ПАК, обосноваващи начина на определяне крайната оценка по коментирания критерий, който е отделно регламентиран и въведен от закона, оценява се самостоятелно и има предимно количествени и статистически измерения. При отчитането му се вземат предвид броят на отменените и върнати актове; броят на окончателните съдебни актове, постановени по внесени от атестирания магистрат актове, както и окончателните съдебни актове за връщане на делата за отстраняване на процесуални нарушения, и причините за това; броят на неуважените протести. В конкретния случай броят и процентното съотношение на отменените актове и неуважените протести не може да обоснове потвърждаването на максималната оценка. За атестирания период относителният дял на отменените по преписки 4 броя актове по реда на инстанционния и служебен контрол спрямо общо обжалваните 36 акта е 11,11 %. Отменените по наказателни производства 3 бр. актове по реда на съдебния контрол представляват 37,5 % от общия брой на обжалваните 8 броя актове. Неуважените протести (19 броя) представляват 57,6% от общо изготвените 33 броя.*

*Изложеното по-горе не може да бъде игнорирано и определя съответната оценка, която в настоящия случай следва да бъде „4“.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (4,69) на Стела Николаева Карабова – прокурор в Софийска районна прокуратура.*

14.2. ПРОВЕЖДА атестиране за придобиване статут на несменяемост, на основание чл. 196, ал. 1, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Стела Николаева Карабова - прокурор в Софийска районна прокуратура.

14.3. Предоставя, на основание чл. 205, ал. 1 от ЗСВ, на Стела Николаева Карабова - прокурор в Софийска районна прокуратура, резултатите от атестирането за запознаване.

15. Периодично атестиране на Росен Петров Колев – прокурор в Районна прокуратура - Враца. *(вх. № ВСС-5331/04.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Росен Петров Колев – прокурор в Районна прокуратура - Враца.

15.2. ПРОВЕЖДА периодично атестиране, на основание чл. 196, ал. 1, т. 3 от и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Росен Петров Колев – прокурор в Районна прокуратура - Враца.

15.3. Предоставя, на основание чл. 205, ал. 1 от ЗСВ, на Росен Петров Колев – прокурор в Районна прокуратура - Враца, резултатите от атестирането за запознаване.

РАЗНИ

16. Заявление от Андрей Обретенов Червеняков – прокурор в Окръжна прокуратура – Бургас, относно предоставяне на протоколи от конкурс за повишаване в длъжност „прокурор" в апелативните прокуратури, обявен с решение на Прокурорската колегия на Висшия съдебен съвет по протокол № 09/20.03.2019 г. (обн. ДВ, бр. 26/29.03.2019 г.) *(вх. № ВСС-4041/19.02.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. Да се уведоми Андрей Обретенов Червеняков – прокурор в Окръжна прокуратура – Бургас, че към настоящия момент не е налице основание за предоставяне на индивидуалните протоколи, които са изготвени от конкурсната комисия, тъй като конкурсът за повишаване в длъжност „прокурор" в апелативните прокуратури все още не е приключил с краен акт на Прокурорската колегия на Висшия съдебен съвет за повишаване по реда на чл. 193, ал. 3 от ЗСВ.

17. Писмо от Военно-апелативна прокуратура, ведно със заповед № 32/22.02.2021 г. за свикване на Общо събрание на военните прокурори от Военно-апелативния район за избор на членове на Постоянната атестационна комисия. *(вх.№ ВСС-4365/22.02.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. Приема за сведение писмо от Военно-апелативна прокуратура, ведно със заповед № 32/22.02.2021 г. за свикване на Общо събрание на военните прокурори от Военно-апелативния район за избор на членове на Постоянната атестационна комисия.

18. Писмо от Върховна касационна прокуратура, с приложено писмо от Апелативна прокуратура - Варна за избор на членове на Постоянната атестационна комисия към Апелативна прокуратура - Варна. *(вх.№ ВСС-4358/22.02.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. Приема за сведение писмо от Върховна касационна прокуратура, с приложено писмо от Апелативна прокуратура - Варна за избор на членове на Постоянната атестационна комисия към Апелативна прокуратура - Варна.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

19. Извънредно атестиране на Милчо Иванов Генжов –прокурор в Окръжна прокуратура - Габрово.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Милчо Иванов Генжов –прокурор в Окръжна прокуратура - Габрово.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „ДОБРА" на Милчо Иванов Генжов –прокурор в Окръжна прокуратура - Габрово.

19.3. ВНАСЯ предложението в заседание на Прокурорската колегия на ВСС, насрочено за 24.02.2020 г., за разглеждане и произнасяне.

20. Извънредно атестиране на Катя Стоянова Колева – прокурор в Районна прокуратура – Сливен.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Катя Стоянова Колева – прокурор в Районна прокуратура – Сливен.

20.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Катя Стоянова Колева – прокурор в Районна прокуратура – Сливен.

20.3. ВНАСЯ предложението в заседание на Прокурорската колегия на ВСС, насрочено за 24.02.2020 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ